# **Forslag til årsmøtet 2025 – Tannlegedekning fra foreningen.**

Viser til tidligere medlemsfordel i Fagforbundet Nannestad som i 2023 hadde dekning på deler av tannbehandling for sine medlemmer. Det ble satt av en pott på 100.000,- i bokførte midler, som var øremerket tannbehandling.

Fagforbundet Nannestad er fortsatt en liten avdeling, men har en grei kapital på bok.

Forslaget er som følger:

Kr. 50.000 av bokførte midler, øremerkes tannbehandling. Styret benytter tidligere søknad med kriterier som må fylles ut av søkeren. Søknader kan sendes inn i løpet av hele året, men all utbetaling skjer i løpet av desember, og man setter en makspris på 1000,- per søknad, som kan bistå hele 50 personer i året med makspris.

Man kan kun søke en gang i året, slik at flest mulig kan få dekket deler av tannbehandlingen.

Det legges til grunn at dette også er et “første mann til mølla” prinsipp. Og søkere som ikke tidligere har mottatt støtten, prioriteres fremfor de som tidligere har mottatt denne.

**Styrets inntilling:**

*Forslaget støttes i sin helhet, men styret mottar, nummererer og daterer søknader, som i sin helhet blir behandlet samlet i desember og fordelt til potten er tom.*